སེམས་དང་སེམས་བྱུང་གི་ངོས་འཛིན་མདོར་བསྡུས་
ཏེ་བརྗོད་པ་ཆོས་འདོན་རྒྱ་མཚོའི་ཡང་
སྙིང་ཞེས་བྱ་བ་བཞུགས་སོ། །
ན་མོ་གུ་རུ་མཉྫུ་གྷོ་ཥཱ་ཡ། ལྷག་པའི་ལྷ་དང་དབྱེར་མེད་བླ་མ་ལ། །གུས་པས་
བཏུད་ནས་སེམས་དང་སེམས་བྱུང་གི །ངོས་འཛིན་མདོར་བསྡུས་ཚིག་གིས་རབ་
བརྗོད་དེ། །ཆོས་མངོན་རྒྱ་མཚོའི་ཡང་སྙིང་བཤད་པར་བྱ། །ཡུལ་གྱི་ངོ་བོ་ཙམ་ཞིག་
རིག་པ་སེམས། །ཡུལ་དེ་ཉིད་ལ་དམིགས་པ་གཞིར་བྱས་ནས། །བྱེད་ལས་ལ་སོགས་
ཁྱད་ཆོས་གཞན་གྱི་ནི། །ལྡོག་པས་ཡུལ་ལ་འཇུག་པ་སེམས་བྱུང་ཡིན། །སེམས་ལ་
མིག་དང་རྣ་བ་སྣ་དང་ལྕེ། །ལུས་དང་ཡིད་ཀྱི་འཇུག་ཤེས་རྣམ་དྲུག་དང༌། །སེམས་
བྱུང་ཀུན་འགྲོ་ཡུལ་དེས་དགེ་བ་དང༌། །རྩ་ཉོན་ཉེ་ཉོན་གཞན་འགྱུར་དྲུག་ ཏུ་
ཡོད། །ཀུན་འགྲོར་ཚོར་བ་འདུ་ཤེས་སེམས་པ་དང་། །རེག་པ་ཡིད་ལ་བྱེད་དང་
རྣམ་ལྔ་སྟེ། །ཚོར་བ་ལས་ཀྱི་རྣམ་སྨིན་བདེ་སྡུག་དང༌། །བཏང་སྙོམས་སོ་སོར་མྱོང་
པར་བྱེད་པའོ། ། འདུ་ཤེས་ཡུལ་དབང་རྣམ་ཤེས་གསུམ་འདུས་ནས། །ཡུལ་གྱི་སྤུ་
རིས་སོ་སོར་བྱེད་པའོ། །སེམས་པ་རང་དང་མཚུངས་པར་ལྡན་པའི་སེམས། །ཡུལ་
ལ་དབང་མེད་འཇུག་པར་བྱེད་པའོ། །རིག་པ་ཡུལ་དབང་རྣམ་ཤེས་གསུམ་འདུས་
ནས། །ཡུལ་གསུམ་ཡོངས་སུ་གཅོད་བྱེད་ཚོར་བའི་རྟེན། །ཡིད་བྱེད་རང་དང་
མཚུངས་པར་ལྡན་པའི་སེམས། །དམིགས་པ་བྱེ་བྲག་པ་ལ་འཛིན་པའོ། །སེམས་
རྣམས་ཀུན་ལ་རྗེས་སུ་འགྲོ་བས་ན། །དེ་དག་རྣམས་ལ་ཀུན་འགྲོར་བརྗོད་པ་ཡིན། །
ཡུལ་ངེས་ལ་ཡང་མདུན་པ་མོས་པ་དང་། །དྲན་པ་ཏིང་འཛིན་ཤེས་ཪབ་རྣམ་ལྔ་
སྟེ། །འདུན་པ་བསམ་པའི་དངོས་པོ་ལ་དམིགས་ནས། །དོན་གཉེར་བརྩོན་འགྲུས་
རྟེན་དུ་གྱུར་པའོ། །མོས་པ་ཚད་མས་ངེས་པའི་ཡུལ་རྣམས་ལ། །དེ་བཞིན་འཛིན་
ཅིང་གཞན་དུ་མི་འགྱུར་བའོ། །དྲན་པ་འདྲིས་པའི་དམིགས་ཡུལ་མ་བརྗེད་ཅིང་། །
རྣམ་གཡེང་མེད་པར་བྱེད་པའི་ལས་ཅན་ནོ། །ཏིང་འཛིན་བཏགས་པའི་དངོས་པོར་
229

རྒྱུན་ལྡན་དུ། །འཇོག་པའི་རྩེ་གཅིག་སེམས་ཏེ་ཤེས་པའི་རྟེན། །ཤེས་རབ་བརྟག་
བྱའི་དངོས་པོའི་སྐྱོན་ཡོན་རྣམས། །སོ་སོར་འབྱེད་པ་སོམ་ཉི་བཟློག་ལས་ཉན། །དེ་
དག་རྣམས་ཀྱིས་ཡུལ་གྱི་ཁྱད་པར་རེ། །བཟུང་ནས་འཛིན་པར་བྱེད་པས་ཡུལ་ངེས་
སོ། །དགེ་བར་དད་དང་ངོ་ཚ་ཤེས་པ་དང༌། །ཁྲེལ་ཡོད་མ་ཆགས་མི་སྡང་གཏི་མུག་
མེད། །བརྩོན་འགྲུས་ཤིན་སྦྱངས་བག་ཡོད་བཏང་སྙོམས་དང༌། །རྣམ་པར་མི་འཚེ་
བ་དང་བཅུ་གཅིག་སྟེ། །དད་པ་ཡིད་ཆེས་དྭང་དང་འདོད་པ་གསུམ། །གང་རུང་མ་
དང་གཉེན་པོ་འདུན་པའི་རྟེན། །ངོ་ཚ་ཤེས་པ་རང་ཉིད་རྒྱུ་མཚན་དུ་། །བྱས་ནས་
ཁ་ན་མ་ཐོང་འཛེམས་པའོ། །ཁྲེལ་ཡོད་གཞན་རྣམས་རྒྱུ་མཚན་དུ་བྱས་ནས། །ཉེས་
འཛེམ་གཉིས་ཀ་ཉེས་སྤྱོད་སྡོམ་པའི་རྟེན། །མ་ཆགས་སྲིད་དང་སྲིད་པའི་ཡོ་བྱད་
ལ། །ཡིད་རབ་འབྱུང་ཞིང་ཆགས་པ་མེད་པའོ། །མི་སྡང་ཞེ་སྡང་སྐྱེ་ཡུལ་རྣམ་གསུམ་
ལ། །གནོད་པ་བྱེད་འདོད་མནར་སེམས་མེད་པའོ། །གཏི་མུག་མེད་པ་སྐྱེས་སྦྱངས་
ལས་བྱུང་བའི། །གཏི་མུག་གཉེན་པོའི་སོར་རྟོག་ཤེས་རབ་པོ། །བརྩོན་འགྲུས་དགེ་
བ་མངོན་པར་སྤྲོ་བ་སྟེ། །དེ་ཉིད་ཡོངས་སུ་རྫོགས་པའི་ལས་ཅན་ནོ། །ཤིན་སྦྱངས་
ལུས་སེམས་ལས་སུ་རུང་བ་སྟེ། །སྒྲིབ་པ་ཐམས་ཅད་སེལ་བའི་ལས་ཅན་ནོ། །བག་
ཡོད་དུས་གསུམ་མེད་པར་བརྩོན་འགྲུས་ཀྱིས། །དགེ་བ་སྒྲུབ་ཅིང་ཟག་ལས་སྲུང་
བའོ། །བཏང་སྙོམས་སེམས་གནས་དགུ་པ་ཐོབ་པའི་ཚེ། །བྱིང་རྒོད་གཉེན་པོའི་
འདུ་བྱེད་བསླང་པའོ། །མི་འཚེ་ཞེ་སྡང་མེད་པའི་ཆར་གཏོགས་པ། །བརྩེ་སེམས་
མཐོ་མི་འཚམ་པའི་ལས་ཅན་ནོ། །དེ་རྣམས་ཀུན་སློང་སོགས་ལ་མི་ལྟོས་པར་། །
གྲུབ་ཙམ་ཉིད་ནས་དགེ་བས་དགེ་བར་བརྗོད། །རྩ་ཉོན་འདོད་ཆགས་ཁོང་ཁྲོ་ང་རྒྱལ་
དང༌། །མ་རིག་ཐེ་ཚོམ་འཇིག་ལྟ་མཐར་ལྟ་དང༌། །ལྟ་བ་མཆོག་འཛིན་ཚུལ་ཁྲིམས་
བརྟུལ་ཞུགས་ནི། །མཆོག་འཛིན་ལོག་ལྟ་དང་བཅས་རྣམ་བཅུ་སྟེ། །འདོད་ཆགས་
ཟག་བཅས་དངོས་ལ་ཡིད་འོངས་དུ། །མཐོང་ནས་དོན་དུ་གཉེར་བར་བྱེད་པའོ། །
ཁོང་ཁྲོ་ཡུལ་གསུམ་ལ་དམིགས་མི་བཟོད་ཅིང་། །གནོད་པ་བྱེད་འདོད་ཀུན་ནས་
མནར་སེམས་སོ། །ང་རྒྱལ་ཕྱི་ནང་མཐོ་དམའ་ལ་དམིགས་ནས། །ཁེངས་ཤིང་མཐོ་
230

བའི་རྣམ་པ་ཅན་གྱི་སེམས། །མ་རིག་ཆོས་ཀུན་གནས་ལུགས་ལ་རྨོངས་པའི། །མི་
ཤེས་བློ་སྟེ་ཉེས་བརྒྱ་འབྱུང་བའི་རྟེན།
དགེ་བའི་བར་དུ་གཅོད་པའི་ལས་ཅན་ནོ། །འཇིག་ལྟ་ཉེར་ལེན་ཕུང་པོ་ལ་དམིགས་
ནས། །ང་དང་ང་ཡིད་འཛིན་བློ་ཉོན་མོངས་ཅན། །མཐད་ལྟ་བདག་ལ་དམིགས་
ནས་རྟག་པའམ། །ཆད་པར་ལྟ་བའི་ཤེས་རབ་ཉོན་མོངས་ཅན། །ལྟ་བ་མཆོག་
འཛིན་ལྟ་ཕུད་ ལ་ དམིགས་ནས། ། མཆོག་ ཏུ་ འཛིན་ པའི་ ཤེས་ རབ་ ཉོན་ མོངས་
ཅན། །ཚུལ་བརྟུལ་མཆོག་འཛིན་ཚུལ་ཁྲིམས་བརྟུལ་ཞུགས་སོགས། །ངན་པས་གྲོལ་
པར་ལྟ་བློ་ཉོན་མོངས་ཅན། །ལོག་ལྟ་རྒྱུ་འབྲས་སྐྱེ་བ་སྔ་ཕྱི་སོགས། །མེད་པར་ལྟ་
བའི་ཤེས་རབ་ཉོན་མོངས་ཅན། །དེ་རྣམས་སྐྱེས་ཙམ་ཉིད་ནས་སེམས་ཀྱི་རྒྱུད། །
རབ་ཏུ་མ་ཞིར་བྱེད་པས་ཉོན་མོངས་ཡིན། །ཉེ་ཉོན་ཁྲོ་བ་ཁོན་འཛིན་འཆབ་པ་
དང༌། །འཚིག་དང་ཕྲ་དོགས་སེར་སྣ་སྒྱུ་དང་གཡོ། ། རྒྱགས་དང་རྣམ་འཚེ་ངོ་ཚ་
ཁྲེལ་མེད་དང༌། །རྨུགས་དང་རྒོད་པ་མ་དང་ལེ་ལོ་དང་། །བག་མེད་བརྗེད་ངེས་
ཤེས་བཞིན་མ་ཡིན་དང༌། །རྣམ་གཡེང་དང་བཅས་ཉི་ཤུ་ཐམ་པ་སྟེ། །ཁྲོ་བ་གནོད་
རྒྱུ་ཉེ་བར་གནས་པ་ན། །བརྡེག་སོགས་གནོད་པ་བྱེད་འདོད་མནར་སེམས་སོ། །
ཁོན་འཛིན་ཁོང་ཁྲོའི་རྒྱུན་ཉིད་མི་གཏོང་བར། ། གནོད་དང་གནོད་ལན་བྱ་བར་
འདོད་པའོ། །འཆབ་པ་གཞན་གྱིས་ཉེས་པ་གླེངས་བ་ན། །རྨོངས་པས་ཉེས་པ་སྦ་
བར་འདོད་པའོ། །འཚིག་པ་གཞན་གྱིས་ཉེས་པ་གླེངས་པ་ན། །ཞེ་འགྲས་བསམ་
པས་ཚིག་རྩུབ་སྨྲ་འདོད་དོ། །ཕྲག་དོག་གཞན་གྱི་ཕུན་ཚོགས་མི་བཟོད་པར། །རྙེད་
བཀུར་ལ་ ཞེན་ སེམས་ རྒྱུད་ འཁྲུག་ པའོ། ། སེར་ སྣ་ རྙེད་ བཀུར་ ལ་ ཞེན་ ཡོ་ བྱད་
རྣམས། །གཏོང་མི་ནུས་པར་དམ་དུ་འཛིན་པའོ། །སྒྱུ་ནི་རྙེད་བཀུར་ལ་ཞེན་རང་
ཉིད་ལ། །ཡོན་ཏན་མེད་ཀྱང་ཡོད་ལྟར་སྟོན་པའོ། །གཡོ་ནི་རྙེད་བཀུར་ལ་ཞེན་རང་
ཉིད་ཀྱི། །ཉེས་པ་གཞན་ལ་སྦ་བར་འདོད་པའོ། །རྒྱགས་པ་ཟག་བཅས་ཕུན་ཚོགས་
ཐོབ་པ་ལ། །དགའ་ཞིང་བདེ་བས་སེམས་རྒྱུད་ཁེངས་པའོ། །རྣམ་འཚེ་འགྲོ་ལ་སྙིང་
བརྩེའི་སེམས་མེད་པར། །མཐོ་འཚམ་འདོད་པ་ཁོང་ཁྲོའི་ཆར་གཏོགས་སོ། །ངོ་ཚ་
།ཐེ་ཚོམ་བདེན་པར་ཡིད་གཉིས་བྲ་བ་སྟེ། །
231

མེད་པ་རང་ཉིད་རྒྱུ་མཚན་དུ། །བྱས་ནས་ཉེས་པར་འཛེམ་པ་མེད་པའོ། །ཁྲེལ་མེད་
གང་ཟག་གཞན་རྣམས་རྒྱུ་མཚན་དུ། །བྱས་ནས་ཉེས་པར་འཛེམ་པ་མེད་པའོ། །
རྨུགས་པ་གཏི་མུག་ཆད་གཏོགས་ལུས་དང་སེམས། །ལྕི་ཞིང་ལས་སུ་རུང་བ་མེད་
པའོ། །རྒོད་པ་སྔར་མྱངས་འདོད་ཡོན་ལ་དམིགས་ནས། །སེམས་ཕྱིར་འཕྲོ་ཞིང་
སྲེད་པས་འཇུག་པའོ། །མ་དང་གཏི་མུག་ཆད་གཏོགས་ལེ་ལོའི་རྟེན། །དད་པའི་མི་
མཐུན་ཕྱོགས་སུ་གྱུར་པའོ། །ལེ་ལོ་ཉལ་སོགས་བདེ་ལ་མངོན་ཞེན་ནས། །དགེ་བའི་
ཕྱོགས་ལ་སྤྲོ་བ་མེད་པའོ། །བག་མེད་ཉོན་མོངས་ཉེས་ཚོགས་མཐའ་དག་ལས། །
སེམས་མི་སྲུང་བར་བག་ཡངས་བྱེད་པའོ། །བརྗེད་ངས་ཉོན་མོངས་དམིགས་པའི་
དབང་སོང་ནས། །དགེ་བའི་ཕྱོགས་ལ་སེམས་མི་གསལ་བའོ། །ཤེས་བཞིན་མིན་པ་
སྒོག་གསུམ་སྤྱོད་པ་ལ། །མི་ཤེས་བཞིན་དུ་འཇུག་གློ་ཉོན་མོངས་ཅན། །རྣམ་གཡེང་
ཉོན་མོངས་དབང་གིས་དམིགས་པ་ལས། །སེམས་གཡེང་འདོད་ཆགས་འབྲལ་བའི་
བར་གཅོད་ཅན། །དེ་རྣམས་རྩ་ཉོན་རྣམས་དང་ཉེ་བ་འམ། །དེ་ཡི་ཆར་གཏོགས་
ཡིན་པས་ཉེ་ཉོན་ནོ། །གཞན་འགྱུར་གཉིད་དང་འ ང་འགྱོད་པ་རྟོག་པ་དང༌། །དཔྱོད་པ་
དང་བཅས་རྣམ་པ་བཞི་ཡོད་དེ། །གཉིད་ནི་དབང་ཤེས་ཡུལ་ལ་འཇུག་པ་ལས། །
རང་དབང་མེད་པར་ནང་ དུ་སྡུད་པའོ། ། འགྱོད་པ་སྔར་བྱས་ལས་ལ་མི་འདོད་
བཞིན། །ཡིད་ལ་བཅགས་པ་སེམས་གནས་པར་གཅོད་ཅན། །རྟོག་པ་མིང་དོན་ངོ་
བོ་རགས་རིམ་ཙམ། །ཀུན་ཏུ་འཚོལ་བའི་ཡིད་ཀྱིས་བརྗོད་པའོ། །དཔྱོད་པ་མིང་
དོན་ངོ་བོ་ཞིབ་ཕྱེ་ནས། །སོ་སོར་རྟོགས་པའི་ཡིད་ཀྱིས་བརྗོད་པའོ། །དེ་རྣམས་དགེ་
སྡིག་བར་མ་ཅི་རིགས་སུ། །འགྱུར་བས་གཞན་འགྱུར་ཞེས་སུ་བརྗོད་པ་ཡིན། །འདི་
དག་གཞན་གྱི་ཐུགས་ལ་མི་འབབ་ཀྱང་། །རང་གི་ཡིད་ལ་གོམས་ཕྱིར་བརྟགས་ཏེ་
བྲིས། །དགེ་བས་མཁའ་མཉམ་འགྲོ་ལ་ཕན་པའི་ཕྱིར། །རྣམ་མཁྱེན་རྒྱལ་བའི་གོ་
འཕང་ཐོབ་པར་ཤོག །ཅེས་སེམས་དང་སེམས་བྱུང་གི་ངོས་འཛིན་མདོར་བསྡུས་ཏེ་
བརྗོད་པ་ཆོས་འདོན་རྒྱ་མཚོའི་ཡང་སྙིང་ཞེས་བྱ་བ་འདི་ཡང་དགེ་སློང་དྷརྨ་བྷ་དྲས་
བྲིས། ། སརྦམངྒལཾ། །
232